32. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Δ2β/οικ. 4205 της 28 Φεβρ. /1  Απρ. 1983 (ΦΕΚ Β΄ 134) Ειδίκευση αλλοδαπών γιατρών. Έχοντας υπόψη: 1.Τις διατάξεις του Νόμ. 123/75 (άρθρ. 8 παρ. 2). 2.Τη Δ2β/οικ. 65918/10.1.1977 (ΦΕΚ 51/77 τ.Β΄) υπουργική απόφαση. 3.Το Φ. 1363.1/4/ΑΣ 82/13.1.83 έγγραφο του Υπουργείου Εξωτερικών (Δ/νση Μορφωτικών Υποθέσεων). 4.Το γεγονός ότι με τη σταδιακή δημοσίευση όλων των Νοσηλευτικών Ιδρυμάτων της Χώρας δημιουργείται Συνταγματικό κώλυμα τοποθέτησης αλλοδαπών γιατρών σ΄ αυτά για ειδίκευσή τους ως εμμίσθων βοηθών καθώς και την ανάγκη καλύτερης κατανομής των αλλοδαπών ειδικευομένων γιατρών σε όλα τα Νοσοκομεία της Χώρας, αποφασίζουμε: Καθορίζουμε εφεξής τη διαδικασία τοποθέτησης αλλοδαπών γιατρών για ειδίκευση στα κάθε μορφής Νοσηλευτικά Ιδρύματα της Χώρας ως ακολούθως: 1.Οι προς ειδίκευση αλλοδαποί γιατροί θα τοποθετούνται ως υπεράριθμοι βοηθοί σύμφωνα με την αναλογία που προβλέπει η διάταξη της παρ. 1 του άρθρ. 8 του Νόμ. 123/75. (Μετά τη σελ. 536,12) Σελ. 536,13 Τεύχος ΣΤ82 – Σελ. 71 589 2.Για τη σύμφωνα με τα ανωτέρω τοποθέτησής τους οι ενδιαφερόμενοι αλλοδαποί γιατροί πρέπει να υποβάλλουν στη Πρεσβεία της Χώρας τους στην Ελλάδα την αίτηση μαζί με τα δικαιολογητικά που προβλέπονται από την παρ. 1 της Δ2β/65918/77 (ΦΕΚ 51/77 τ. Β΄)απόφασης του Υπουργού Κοιν. Υπηρεσιών. Οι ως άνω αιτήσεις μαζί με τα δικαιολογητικά θα διαβιβάζονται στη Δ/νση Διοικητικού Ν.Π.Δ.Δ. – Τμήμα Β΄ του Υπουργείου μας μέσω της Δ/νσης Μορφωτικών Υποθέσεων του Υπουργείου Εξωτερικών. 3.Οι ως άνω αιτήσεις θα καταχωρούνται για όλα τα Νοσοκομεία της Χώρας στο ειδικό βιβλίο σειράς προτεραιότητας που τηρεί η Δ/νση Διοικητικού ΝΠΔΔ – Τμήμα Β΄ και αναφέρεται στην παρ. 3 της παραπάνω Υπουργικής κανονιστικής απόφασης, κατά Νοσοκομείο, Κλινική, εργαστήριο η τμήμα. 4.Η σειρά αιτήσεων θα λαμβάνεται από τον αριθμό και την ημερομηνία πρωτοκόλλου που θα παίρνει στην Υπηρεσία μας το σχετικό διαβιβαστικό έγγραφο του Υπουργείου Εξωτερικών. 5.Όσοι αλλοδαποί γιατροί έχουν ήδη υποβάλλει αίτηση για ειδίκευση που εκκρεμεί θα υποβάλλουν και νέα αίτηση στην Πρεσβεία τους χωρίς όμως δικαιολογητικά. Οι αιτήσεις των ως άνω γιατρών που εκκρεμούν θα συγκεντρωθούν όλες στη Δ/νση Διοικητικού ΝΠΔΔ – Τμήμα Β΄ και θα καταχωρηθούν στη στη σειρά σύμφωνα με τον αριθμό πρωτοκόλλου και την ημερομηνία που ήδη έχουν λάβει. Χωρίς τη νέα όμως αίτησή τους στην Πρεσβεία που θα μας διαβιβάζεται μέσω του Υπουργείου Εξωτερικών και θα επισυνάπτεται στα λοιπά δικαιολογητικά τους δε θα τοποθετούνται για ειδίκευση. 6.Η τοποθέτηση των αλλοδαπών γιατρών για ειδίκευση θα γίνεται όταν υπάρχει κενή θέση βοηθού σύμφωνα με την ως άνω σειρά προτεραιότητος. Η σχετική απόφαση τοποθέτησης θα αναφέρει με κάθε ακρίβεια το χρόνο ειδίκευσης των αλλοδαπών γιατρών στα Νοσοκομεία που τοποθετούνται και θα κοινοποιείται απαραίτητα στη Δ/νση Μορφωτικών Υποθέσεων του Υπουργείου Εξωτερικών για τη χορήγηση ισόχρονης διάρκειας υποτροφίας. 7.Η Δ/νση Οικονομικών με τη Δ/νση Διοικητικού ΝΠΔΔ θα μεριμνούν για τη μεταφορά των απαραιτήτων πιστώσεων από τον προϋπολογισμό του Υπουργείου μας στον οικείο λογαριασμό του Υπουργείου Εξωτερικών για τη χορήγηση των άνω υποτροφιών. Σελ. 536,14 Τεύχος ΣΤ82 – Σελ. 72 590 34.Ζ.β.32 Ιατρικές Ειδικότητες 